
Nr. 3/05.01.2026


REFERAT DE APROBARE 
la proiect de hotărâre privind aprobarea acoperirii definitive a deficitului aferent secţiunii de funcționare a bugetului local al comunei Dumbrăveni pe anul 2025

Conform art. 58 alin. (1) lit.c) din Legea nr. 273/ 2006 privind finanţele publice locale, cu modificările şi completările ulterioare, excedentul anual al bugetului local rezultat la încheierea exerciţiului bugetar, pe cele două secţiuni, după efectuarea regularizărilor în limita sumelor defalcate din unele venituri ale bugetului de stat şi a transferurilor din bugetul de stat sau din alte bugete, precum şi după achitarea plăţilor restante, se raportează în exerciţiul financiar următor şi se utilizează, în baza hotărârilor autorităţilor deliberative astfel:
	a) ca sursă de finanţare a cheltuielilor secţiunii de dezvoltare;
	b) pentru acoperirea temporară a golurilor de casă provenite din decalajele între veniturile şi cheltuielile secţiunilor de funcţionare şi dezvoltare în anul curent, în urma disponibilului rezultat în urma aplicării prevederilor lit. a);
	c) pentru acoperirea definitivă a eventualelor deficite ale secţiunilor de funcţionare şi dezvoltare, după caz, la sfârşitul exerciţiului bugetar.
	La finele anului 2025 UAT- comuna Dumbrăveni a înregistrat un deficit la secținea funcționare în sumă de 147.447,91 lei rezultat din finanțarea cheltuielilor pentru proiecte de investiții aflate în derulare și va fi acoperit din excedentul anilor precedenți, al comunei Dumbrăveni, județul Constanța.
            În acest sens propun spre aprobare proiectul de hotărâre privind acoperirea definitive a deficitului secțiunii de funcționare pe anul 2025, al comunei Dumbrăveni, județul Constanța.

Primar,
Luminița ȘANDRU

